**GRAHOVO 1943**

**Spoštovane obiskovalke, cenjeni obiskovalci naše spletne strani!**

V odgovor provokatorjem Nove zaveze in graditeljem spomenika padlim domobrancem ali slovenskim pomožnim SS »policajem« in vsem vam, ki so vam pri srcu vrednote narodnoosvobodilnega boja slovenskega ljudstva v znanje in vednost, kaj se je takrat dejansko zgodilo v Grahovem. Ponujamo vam odlomek iz monografije Tomšičeve brigade, III. del, kjer je podrobno opisan ta dogodek.

V naslednjih dneh bomo posredovali tudi dogodke in dejanja te vojske v času pred in po Grahovem. Podali bomo tudi »junaštva« te vojske v službi obeh okupatorjev proti slovenskemu ljudstvu in ob idejni in duhovni podpori naše »matere« Cerkve na Slovenskem. Opisi so bili že objavljeni v raznih publikacijah.

Na spomeniku so zapisane besede, da so partizani bili bratje po krvi in tujci po misli, vendar med partizani ni bilo tujcev, na domobranski strani pa so padli trije Nemci, celo major med njimi. Domobranci so bili bratje po krvi (žal) v tuji službi. In temu celotna zgodovina človeštva in ves sodobni svet reče – IZDAJALCI.

Tudi naj bi bili pripadniki Slovenske narodne vojske. Sprva v službi italijanskega okupatorja so bili Milizia volontaria anticomunista – prostovoljska protikomunistična milica, sebe so poimenovali Legija smrti, narod pa jih pozna kot belogardiste. V službi nemškega okupatorja so bili Slowenische SS Hilfpolizei, po njihovo Slovensko domobranstvo, narod pa jih je posmehljivo poimenoval kar švabobranci. Slovenska narodna vojska so postali 3. maja 1945 in nato brez boja pobegnil v zavetje Britancem na avstrijsko Koroško. Pripadniki te Slovenske narodne vojske so na kapah nosili oznake jugoslovanske kraljeve vojske. Toliko o njihovem slovenstvu in domoljubju.

Spoštovani, odprite našo stran, seznanite se z besedami mnogih avtorjev, tudi z njihove strani in celo nemške. Če vam bo to všeč, posredujte prijateljem.

Milan Gorjanc, član predsedstva Zveze